דיסקוגרפיית הסינגלים של מדונה

| דיסקוגרפיית הסינגלים של מדונה |
| --- | --- |
  מדונה ב-2012 בביצוע "Vogue", מתוך אלבומה I'm Breathless‏ (1990). הוא הגיע למקום הראשון בלמעלה מ-30 מדינות ברחבי העולם עם יציאתו.
 סינגלים ↙:  94
 סינגלים שיווקיים ↙:  24
 שירים מדורגים אחרים ↙:  12
הזמרת-יוצרת האמריקאית מדונה הוציאה במהלך הקריירה שלה 94 סינגלים, 24 סינגלים שיווקיים ו-12 שירים אחרים שהצליחו להופיע במצעדי שירים שונים. שיריה נמכרו ביותר מ-100 מיליון עותקים ברחבי העולם. לפי בילבורד, מדונה היא אמן הסולו המצליח ביותר בתולדות מצעד הבילבורד הוט 100, ושנייה בסך הכול אחרי הביטלס. בממלכה המאוחדת, מדונה צברה 63 שירים שדורגו במצעד של המדינה (יותר מכל אמנית אחרת) ו-12 שירים שדורגו בשניים העליונים (יותר מכל אמן אחר). בשנת 2012, היא דורגה כאמנית הסינגלים המצליחה בהיסטוריית המדינה (והרביעית בכללי) עם 17.6 מיליון סינגלים שנמכרו. במלאת 40 שנה למצעדי ה-GfK אנטרטיינמנט, מדונה דורגה כאמן הסינגלים המצליח ביותר בתולדות המצעד הגרמני. הצלחתה ארוכת השנים עם פורמט הסינגל צוינה ב-The New Rolling Stone Album Guide ‏(2004) שם כתבו העורכים כי היא "מועמדת ראויה לתואר אמן הסינגלים הגדול ביותר מאז ימי הזוהר של הסינגל בשנות ה-60"; צוות העורכים של Slant Magazine העירו בשנת 2020 כי "בכל מדד אובייקטיבי, היא אמן הסינגלים המצליח ביותר בכל הזמנים".
ב-1982, מדונה חתמה על חוזה הקלטות עם סייר רקורדס, והוציאה את שני הסינגלים הראשונים שלה לפני אלבום הבכורה שלה. כניסתה הראשונה להוט 100 הייתה עם "Holiday" (1983), שהפך לראשון שלה שדורג בעשירייה הפותחת במספר מדינות. בשנה שלאחר מכן, היא הוציאה את הסינגל הראשון שלה שדורג בפסגת המצעדים באוסטרליה, קנדה וארצות הברית עם "Like a Virgin" מאלבום בעל אותו השם. בשנת 1985, הוציאה את הסינגל השני שלה שדורג במקום הראשון בהוט 100, "Crazy for You", והראשון שלה שדורג במקום הראשון בממלכה המאוחדת, "Into the Groove": שניהם נלקחו מפסקולי סרטים עלילתיים. זמן קצר לאחר מכן, כל חמשת הסינגלים מתוך אלבום האולפן השלישי שלה True Blue (1986) – "Live to Tell", "Papa Don't Preach", "True Blue", "Open Your Heart" ו-"La Isla Bonita" – הגיעו למקום הראשון בארצות הברית או בממלכה המאוחדת. שיר הנושא מתוך אלבום האולפן הרביעי שלה, Like a Prayer (1989), הפך אותה לאמנית מרבית הסינגלים שדורגו במקום הראשון בהוט 100 בארצות הברית בשנות ה-80 של המאה ה-20 (ביחד עם ויטני יוסטון).הסינגלים הבאים מתוך האלבום, "Express Yourself" ו-"Cherish", הגיעו שניהם למקום השני בהוט 100, מה שהפך את מדונה לאמן עם מרבית השירים שדורגו ברציפות בחמישייה הפותחת (16 בסך הכול).
בשנת 1990 יצא הסינגל "Vogue" מתוך האלבום I'm Breathless. השיר דורג בראש מרבית המצעדים בכל שוקי המוזיקה הגדולים. עם "This Used to Be My Playground", מדונה הפכה לאמנית עם מרבית השירים שדורגו במקום הראשון בהוט 100 באותה התקופה. אלבום האולפן החמישי שלה, Erotica (1992), היה אלבומה הראשון שיצא בהוצאת מאבריק רקורדס, חברת תקליטים בבעלות האחים וורנר שבראשה עמדה מדונה. הוא היה לאלבום הפחות מוצלח ביותר שלה באותה התקופה, אך הנפיק את הלהיטים "Erotica", "Deeper and Deeper" ו-"Rain". אלבום האולפן שלה משנת 1994, Bedtime Stories הנפיק את הסינגל המוביל "Secret", שהפך לסינגל ה-35 ברציפות שלה שדורג בעשירייה הפותחת בממלכה המאוחדת. הסינגל השני מתוך האלבום, "Take a Bow", הפך לשירה המצליח ביותר בארצות הברית, כאשר דורג במשך שבעה שבועות במקום הראשון בהוט 100. "Frozen", מתוך אלבום האולפן Ray of Light משנת 1998, הפך לסינגל הראשון שלה אי-פעם שהופיע לראשונה במקום הראשון בממלכה המאוחדת. כל שאר הסינגלים מהאלבום דורגו בעשיריות הפותחות במצעדים שונים ברחבי העולם.
בשנת 2000, מדונה הוציאה את הסינגל ה-12 שלה שדורג במקום הראשון בהוט 100 "Music", מתוך אלבום בעל אותו השם. "Hung Up", מתוך האלבום Confessions on a Dance Floor משנת 2005, הפך לשירה המצליח ביותר ברחבי העולם ונכנס לספר השיאים של גינס בתור השיר שדורג במרבית המקומות הראשונים במצעדי השירים ברחבי העולם (41 מדינות). "4 Minutes", מתוך אלבום האולפן שלה Hard Candy משנת 2008, היה לשירה ה-37 של מדונה שדורג בעשירייה הפותחת בהוט 100; בכך שברה את שיאו של אלביס פרסלי בתור האמן עם מרבית השירים שדורגו בעשירייה הפותחת במצעד. השיר גם הרחיב את שיאה של מדונה כאמנית עם מרבית השירים שדורגו במקום הראשון בממלכה המאוחדת (13 בסך הכול). בשנת 2009, בילבורד דירגו את מדונה כאמן הסינגלים המצליח ביותר מבחינה מסחרית של העשור. "Give Me All Your Luvin'", מתוך אלבום האולפן של מדונה משנת 2012, MDNA, הפך לסינגל ה-25 שלה בקנדה וה-38 שלה בארצות הברית שדורג בעשירייה הפותחת במצעדי המדינות, מה שהרחיב את שיאה הקודם. בשנת 2020, "I Don't Search I Find", הסינגל הרביעי מתוך האלבום Madame X משנת 2019, הפך לשיר ה-50 שלה שדורג בראש מצעד שירי הדאנס קלאב, ובכך הפכה לאמן הראשון בהיסטוריה שהצליח לכבוש במהלך חמישה עשורים שונים את פסגות המצעדים של בילבורד. בנוסף לכך, היא הפכה לאמן הראשון והיחיד בהיסטוריה שהצליח לכבוש פסגת מצעד כלשהו של בילבורד 50 פעמים או יותר; ג'ורג' סטרייט שצבר 44 שירים שדורגו בראש מצעד שירי הקאנטרי החזיק בשיא זה קודם לכן.